મેટ્રોના મુસાફરોને પાછલા 8-10 દિવસોમાં ચોથી વાર ટેક્નીકલ ખામીના કારણે ભારી મુશ્કેલીઓનો સામનો કરવો પડી રહ્યો છે. આ વખતે ખામી નવી બનેલી મજેંટા લાઇનમાં આવી છે. આ ટેક્નીકલ ખામીના કારણે શુક્રવારે સાંજે લગભગ દોઢ કલાક સુધી આ રૂટ પર મેટ્રો સેવા પ્રભાવિત થઈ હતી. આ ખરાબી ત્યારે સામે આવી જ્યારે દિલ્હીમાં મુશળધાર વરસાદના કારણે ટ્રાફિક જામ થયો હતો, અને સાંજના પીક અવર્સના સમયે જામથી બચવા લોકો મેટ્રોમાં મુસાફરી કરી રહ્યા હતા.